system
Răspunde în limba română, în stilul Wikipedia, cat mai corect gramatical.
user
Ce ai despre Palatul Bánffy din Cluj-Napoca?
assistant
Palatul Bánffy este un important edificiu baroc din Cluj-Napoca (Piața Unirii nr. 30), construit în secolul XVIII, operă a arhitectului german Johann Eberhard Blaumann. Găzduiește din 1951 Muzeul de Artă.

Istoric 
Construit între 1774 și 1785 pe laturile unei curți rectangulare de către contele György Bánffy, este considerat a fi cea mai reprezentativă clădire în stilul baroc din Transilvania. Frontispiciul rococo are blazonul familiei Banffy și 6 statui ale unor personaje din mitologie (de la stânga spre dreapta): Hercule, Apollo, Marte, Minerva (Atena), Diana și Perseu.

Palatul a găzduit ca oaspeți pe împărații Francisc I și Franz Josef.

Datorită importanței sale, clădirea a fost inclusă pe listele de monumente istorice din 1992, 2004 și 2010, fiind considerată un monument arhitectural de importanță națională.

Muzeul de Artă din Cluj-Napoca

Începând cu 1951, palatul adăpostește Muzeul de Artă din Cluj, cu un valoros patrimoniu de pictură, grafică și artă decorativă. Nucleul acestui patrimoniu este Colecția Virgil Cioflec, ce reunește opere ale artiștilor Nicolae Grigorescu, Ștefan Luchian, Dimitrie Paciurea, Theodor Pallady, Camil Ressu, Vasile Popescu ș.a. dispuse în peste 20 de încăperi. Expoziția de bază prezintă și lucrări ale unor artiști mai puțin cunoscuți din Transilvania secolelor XVIII-XIX, respectiv o importantă colecție din lucrări de mare valoare aparținând școlii de pictură din Baia Mare. 

Etajul clădirii unde se află Galeria Națională a fost închis în 1990 pentru lucrări de restaurare și redeschis în 1996. Muzeul de Artă Cluj-Napoca a fost nominalizat la premiul EMYA pentru muzeul european al anului 1997.

Vezi și 
 Castelul Bánffy
 Lista locurilor în Cluj-Napoca

Note

Legături externe 

 
 
 Ghidul muzeelor din România
 Secretele baroce ale Palatului Banffy , 29 februarie 2012, Leonard Horvath, Ioan Ciorca, România liberă
 POVESTE URBANĂ: Palatul Banffy, perla clădirilor din Cluj. Arhitectul a fost recompensat cu salariul pe 100 de ani, 24 iulie 2014, Vasile Magradean, Gândul

Galerie de imagini 

Cluj-Napoca
Muzeul de Artă din Cluj-Napoca
Muzee din Cluj-Napoca
Bánffy
Palate baroce din România
Bánffy
Familia Bánffy